Mark Frankel

Mark David Frankel (* 13. Juni 1962 in London, England; † 24. September 1996 ok dor) weer en britisch Film- un Theaterschauspeler. 

 Leven 

Mark Frankel weer de jüngste vun twee Söhns vun David Frankel, en Pilot vun de Royal Air Force, un de sien Fru Grace. He hett en klassisch Schauspeelutbillen an de Webber Douglas Academy of Dramatic Art maakt. In eenig in London upführt Stücken weer Frankel as Bühnenschauspeeler tätig.

1991 harr Frankel sien Filmdebüt in de Filmbiografie Die junge Katharina, in de he Grigori Grigorjewitsch Orlow dorstellen dee. In dat sülvig Johr stunn he in  Michelangelo – Genie und Leidenschaft as Michelangelo vör de Kamera.

Tüschen 1993 un 1996 speel he in de britisch Feernsehserien Sisters (17 Episoden) un Fortune Hunter (14 Episoden) mit.

1996 weer he Hööftdorsteller vun de TV-Serie Embraced – Clan der Vampire. Dornah stunn he in de Filmkummedie Roseanna’s Grave letztmalig vör de Kamera.

He weer af 1991 mit de gebortig Französin Caroline Besson, en Marketingspezialistin, verheiraadt. Hör eerst Söhn Fabien wurr 1994, hör tweet Söhn Max 1996, wenig Maand nah den Dood vun den Vader, boren. 

Mark Frankel is an' 24. September 1996 in' Westen vun de britisch Hööftstadt up sien Harley-Davidson verunglückt un to Dood kommen. He wurr blots 34 Johr olt.

 Filmrullen (Utwahl) 
 Johr Titel Synchroonsnacker 1991 Young Catherinedt.: Die junge Katharina Kai Taschner 1991 A Season of Giantsdt.: Michelangelo – Genie und Leidenschaft Torsten Bauer 1992 Leon the Pig Farmer   1995 Solitaire for 2dt.: Zwei Singles machen noch kein Paar Nicolas Böll 1996 Roseanna’s Gravedt.: Rosannas letzter Wille Charles Rettinghaus

 Weblenken 


 In Memoriam
 Fan-Site
 DNB-Katalog

Kategorie:Mann
Kategorie:England
Kategorie:Börger von Grootbritannien
Kategorie:Schauspeler
Kategorie:Boren 1962
Kategorie:Storven 1996